Тегін спорт үйірмелеріне 43,2 млрд теңге бөлінген
DATE: 12:52, 13 Желтоқсан 2023 | GMT +5
TITLE: Тегін спорт үйірмелеріне 43,2 млрд теңге бөлінген
URL: https://kaz.inform.kz/news/tegn-sport-uyrmelerne-432-mlrd-tenge-bolngen-f1418b/
META: DATE: 12:52, 13 Желтоқсан 2023 | GMT +5
TOTAL WORDS: 132
AUTHOR(S):
TEXT: Бұл жайында Туризм және спорт министрі Ермек Маржықпаев орталық коммуникациялар қызметінде өткен брифингіде мәлім етті. «Елімізде дене шынықтыру және спортпен жүйелі түрде 7, 6 млн адам айналысады. Бұл жалпы халықтың 38, 5 пайызы деген сөз. 2029 жылға қарай осы көрсеткішті 50 пайызға дейін жетеді деп жоспарланып отыр. Саламатты өмір салтын насихаттауға бағытталған 25 мыңнан астам спорттық-бұқаралық іс-шара тұрақты негізде өткізіледі. Ол іс-шараларға жыл сайын 1, 2 млн адам қатысады. Оның ішінде 500 мың ауыл тұрғыны да бар», - деді министр. Сондай-ақ, ол спорт саласындағы мемлекеттік тапсырыстың көлемін атады. «Спорт саласындағы мемлекеттік тапсырыс аясында биыл 250 мыңнан астам бала мен жасөспірім үйірмеге тартылды. Оған жергілікті әкімдіктер 43, 2 млрд теңге бөлді. Нәтижесінде 220 мың балаға арналған ваучерлер іске қосылып, 6 мыңнан астам спорт секциясына тегін қатысу мүмкіндігі пайда болды», - деді Ермек Маржықпаев
